Якія ж змены малочных залоз павінны выклікаць трывогу ў жанчын? У першую чаргу – балючае нагрубанне за 1–2 тыдні да менструацыі. Акрамя таго трэба звярнуць увагу на змяненне колеру ўчастка скуры, памеру або формы адной з малочных залоз, з’яўленне розных ушчыльненняў у грудзях або падпахавай вобласці. Такія сімптомы могуць быць прыкметамі розных захворванняў. Трэба абавязкова звярнуцца да ўрача для правядзення абследавання. Агульнапрызнана, што з дзесяці выяўленых у малочнай залозе змяненняў дзевяць жанчыны знаходзяць самастойна – пры самаабследаваннi.